Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: a 255/2000. (XII. 25.) Korm. rendelethez
Paragraph Index: 851

1. EU támogatás Az MNB, mint a Magyar Államkincstár „levelező” bankja a Bizottság bankjától kapott adatok alapján (SWIFT üzenet) jóváírja az átutalt összeget a Kincstár MNB-ben vezetett deviza KESZ számláján, majd erről értesítést küld számlakivonat formájában a Kincstárnak, mint ügyfélnek. A DMO az MNB számlakivonata alapján jóváírja az átutalást a Nemzeti Alap Igazgatóság megfelelő ISPA euró számláján, és erről számlakivonaton értesíti a számlatulaj- 2000/131. szám donos Nemzeti Alap Igazgatóságot. A számlakivonat az azonosító adatokon túl tartalmazza a jóváírt euró összeget, a könyvelési napot, az értéknapot és a Bizottság által megadott megjegyzéseket (közleményeket), az érintett projektek megnevezését. Ezt követően a Nemzeti Alap Igazgatóság számláin rendelkezésre áll az ISPA program finanszírozására szolgáló bizottsági hozzájárulás. A Nemzeti Alap Igazgatóság a jóváírásokat átvezeti az analitikus nyilvántartásában (Perseus rendszer) az érintett projektekre. A Nemzeti Alap Igazgatóság a számlájára érkezett teljes összeget továbbítja a KöM/KöViM euró számlájára. A DMO a Nemzeti Alap Igazgatóság átutalási megbízása alapján átvezeti az összeget a Nemzeti Alap Igazgatóság euró számlájáról a KöM/KöViM euró számlájára. A tranzakcióról mindkét felet számlakivonatban értesíti. Az ISPA euró számláról kifizetés közvetlenül a jogosultak részére nem történhet. Terhelési tranzakció kizárólag a megfelelő ISPA lebonyolítási számla javára történhet a minisztériumok rendelkezése alapján. A minisztérium az IVSZ igénylése alapján biztosítja az EU támogatási rész utalását a megfelelő ISPA projekt lebonyolítási számlára. A Nemzeti Programengedélyező és az EU Bizottság által kötött Pénzügyi Megállapodás (Financing Memorandum) alapján a Nemzeti Programengedélyező projektenként feladatfinanszírozási szerződést köt az ISPA Végrehajtó Szervezettel. Az ISPA Végrehajtó Szervezetek a Nemzeti Alap Igazgatóság részére a projektenként várható kifizetésről negyedévente egy évre előre negyedéves bontásban prognózist készítenek, amelyről a Nemzeti Alap Igazgatósága az EU források lehívása alkalmával tájékoztatja az EU Bizottságot. Amennyiben az általános szabálytól eltérően a fejezet ISPA euró számlájáról közvetlenül deviza átutalás merül fel az erre vonatkozó lebonyolítás és elszámolás rendjét a Nemzeti Alap Igazgatóság és az IVSZ között külön megállapodásban kell rögzíteni.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes